stanford-oval/wikipedia huggingface dataset:
נשא (חלבון)
סוגי נשאים

מחלקים את הנשאים לשתי קבוצות עיקריות לפי דרך פעולתם:
פעפוע מסויע - מעבירים את המומס מריכוז גבוה לריכוז נמוך (במורד מפל הריכוזים). ההעברה אינה צורכת אנרגיה (ATP), אלא מונעת מהפרשי הריכוזים.
הובלה פעילה - נשאים היכולים להעביר את המומס מהריכוז הנמוך לגבוה, בניגוד למפל הריכוזים. חלבונים אלו דורשים אנרגיה.
נשאים בהובלה פעילה מתחלקים גם הם לשתי קבוצות:
הובלה פעילה ראשונית - משאבות המעבירות חומר כנגד מפל הריכוזים, תוך שימוש באנרגיה. קיים צימוד ישיר בין ההעברה להידרוליזה של ATP.
הובלה פעילה שניונית - משאבות המשתמשות בכוח המניע של מפל הריכוזים של חומר מסוים על מנת להעביר מומס שני, כנגד מפל הריכוזים שלו.
ראו גם

אוסמוזה
תא
חלבון
סכימה המתארת דוגמה למעבר יוני סידן בהובלה פעילה שניונית
ניקולאס מלירה

ניקולאס מלירה בציור משנת 1479
ניקולאס מלירה (בצרפתית: Nicolas de Lyre, בלטינית: Nicolaus Lyranus;‏ סביב 1270 - אוקטובר 1349) היה מורה פרנציסקני צרפתי, מפרשני המקרא הנוצריים הבולטים בימי הביניים.
נולד בכפר La Vieille-Lyre שבנורמנדי, ומכאן שמו.
יש הסבורים שהיה ממוצא יהודי, שהוטבל לנצרות והפך לנוצרי קתולי. בשנת 1291 הצטרף למסדר הפרנציסקני. בשנת 1309 קיבל תואר דוקטור מהסורבון ועשר שנים לאחר מכן מונה לראש הפרציסקנים בצרפת. יצירתו העיקרית, Postillae perpetuae in universam S. Scripturam, הייתה הפירוש הראשון לתנ"ך שראה אור בדפוס. הוא הודפס ברומא בשנת 1471. בכל עמוד בספר הודפס הטקסט של התנ"ך במרכז החלק העליון של העמוד, וסביבו הודפס הפירוש.
הוא שלט היטב בעברית, והרבה להסתמך בפירושו על רש"י ועל פרשני מקרא יהודים אחרים, וכן על "פגיון האמונה" של ריימונדוס מרטיני ופירושיו של תומאס אקווינס. פירושו התבסס על המשמעות המילולית של הטקסט, והוא גינה את הפירושים המתוחכמים שניתנו לטקסט. הוא חתר לתיקון טעויות בתרגום מעברית, במה שניתן לראות כניצוץ ראשון של ביקורת נוסח המקרא, אך הכיר בסמכותה של מסורת הכנסייה. פרשנותו הברורה והתמציתית הפכו את ספרו לפירוש המקובל ביותר בקרב הנוצרים עד המאה ה-16. הפירוש שימש בהרחבה גם את מרטין לותר, בספרו על ספר בראשית.
כאחרים מבני דורו, העסיק אותו הרעיון של המרת דתם של היהודים לנצרות. חיבורו "Pulcherrimae quaestiones Iudaicam perfidiam in catholicam fide improbantes" שימש את מרטין לותר במסתו "על היהודים ושקריהם".
לקריאה נוספת

ארי גייגר, "ביקורת פרשנית על פירושים יהודיים בפירוש הליטרלי של ניקולאס דה לירה", שנתון לחקר המקרא והמזרח הקדום יח, תשס"ח. (המאמר זמין לצפייה במאגר JSTOR לאחר הרשמה)
Philippe Bobichon, "Nicolas de Lyre dans la littérature hébraïque et juive : XIVe-XVIIe siècles" in G. Dahan (dir.) : Nicolas de Lyre, franciscain du XIVe siècle exégète et théologien, Études Augustiniennes 48, Paris, 2011, pp. 281-312 online
הערות שוליים

↑   אברהם גרוסמן, יצירתו הספרותית: הפירוש לתורה : קווים לאופיו של הפירוש, באתר הספרייה הווירטואלית של מטח, מתוך הספר רש"י
| --- | --- |
בקרת זהויות :  NLI: 987007305493305171  PLWABN: 9810629204905606  BIBSYS: 45030  BNE: XX1253605  BnF: cb12044698f (data)  BPN: 61034538  CANTIC: a19338259  GND: 119238683  ICCU: BVEV025387  ISNI: 0000 0001 1035 2569  LCCN: n81077197  NKC: ola2002158792  NLA: 41526065  NSK: 000083920  NTA: 074914413  RERO: 02-A000122086  SELIBR: 382150  SNAC: w6ng4wb9  SUDOC: 028656571  Trove: 1454660  ULAN: 500330564  VcBA: 495/20100  VIAF: 95296771   WorldCat (עם VIAF): 95296771
סאפפו למען שוויון

| --- | --- |

 תחום:  להט"ב
 מדינה:  הודו 
 תקופת הפעילות:  2003–הווה (כ־21 שנים) 
 www.sapphokolkata.in
 
סאפפו למען שוויון (באנגלית: Sappho for Equality) הוא ארגון שבסיסו בכלכותה, הודו, אשר פועל למען זכויותיהן של לסביות ונשים ביסקסואליות, וכן של גברים טרנסג'נדרים במזרח הודו.
הארגון מתמקד בהעצמה ותמיכה קהילתית, התקשרות עם החברה האזרחית וארגונים אחרים, קמפיינים ושדולה.
היסטוריה

סאפפו למען שוויון נוסדה מתוך סאפפו, ארגון שהוקם ביוני 1999 על ידי שלושה זוגות נשים בנגליות לסביות, בהשראת הסרט Fire משנת 1996. הארגון נקרא על שם המשוררת היוונייה מהמאה ה-6.
מטרת הארגון המקורי הייתה "לספק מרחב בטוח ותמיכה רגשית עבור נשים הנדחקות לשוליים בשל זהותן המינית ועבור טרנסג'נדרים", אך הפעילות התפתחה לכיוון "מאבק ממוקד זכויות/צדק בהומופוביה, אפליה ואלימות נגד נשים לט"ביות".
חלק מחברות סאפפו המקורית יסדו את סאפפו למען שוויון בשנת 2003, כדי להתמקד בעבודה קהילתית.
סאפפו וסאפפו למען שוויון מתקיימות במקביל, כאשר הקבוצה החדשה משמשת יותר כקבוצת תמיכה בלתי פורמלית לקהילת הלט"ב. על פי אחת המקימות, סרילה רוי, "חברות בסאפפו הן באופן אוטומטי חברות גם בסאפפו למען שוויון, אבל לא להפך. סאפפו מגלמת, בדרך זו, שני ערוצים בתנועה הקווירית בהודו—אחד שמקשר בין מיניות וזהות (קבוצת התמיכה), ואחד שמנסה לשבור את התפישה הזו (פלטפורמת האקטיביזם)."
פעילות

העבודה הקהילתית של סאפפו למען שוויון כוללת ייעוץ עמיתים, קו חם, שירותי טיפול, ועריכת סדנאות. בנוסף, המרכז מציע ספריה, שירותי מחקר, והתמחויות.
הקבוצה עורכת "אקדמיית מיניות" שנתית, עובדת עם סטודנטים, משתתפת ביריד הספרים של קולקטה, מתעדת אובדנות לסבית, ומקדמת נושאים כמו מיגור סעיף 377 לחוק הפלילי (אשר אוסר "יחסי מין שנגד הסדר הטבעי), בנוסף לעבודה עם המשטרה, סטודנטים לרפואה ורופאים.
סאפפו למען שוויון גם עורכת את Dialogues, פסטיבל סרטי להט"ב שנתי, מאז 2007.
הקבוצה מפרסמת את Swakanthey, מגזין "חצי שנתי, דו-לשוני בן שישה עמודים הכולל מאמרים אקדמיים, סיפורים מהחיים, סיפורת ושירה," שנוסד בשנת 2004.
הערות שוליים

1 2 3 4 5 6 7 8  "Sappho for Equality". Sappho for Equality (בIndian English).
↑  "How Many Of These 93 Things Do You Know About India's LGBTQ Movement?". Youth Ki Awaaz (באנגלית אמריקאית). 2017-07-13.
1 2 3 4  "Lesbian existence and marginalization in India | OUPblog". OUPblog (באנגלית אמריקאית). 2015-06-25.
1 2 3 4  Bag, Shamik (2014-02-08). "Love struck Juliet". Mint.
↑  Trivedi, Divya (2013-06-18). "New helpline for lesbians in Delhi". The Hindu (בIndian English). ISSN 0971-751X.
↑  Biswas, Ranjita (ביוני 2013). "Indian Women Talk About Sex – in Cyberspace". Inter Press Service. {{cite news}}:  (עזרה)
↑  "'JNU's First Queer Group Didn't Die; It Was Forced To Invisibilise Itself'". Youth Ki Awaaz (באנגלית אמריקאית). 2017-02-23.
↑  "Out of the campus closet". The Times of India.
↑  "Activities". Sappho for Equality (בIndian English).
↑  "Three-day LGBT film fest starts". The Telegraph.
↑  "LGBT film fest in Kolkata this weekend - Times of India". The Times of India.
↑  "LGBT film fest to focus on sexuality in South Asia". IndiaTV (באנגלית אמריקאית). 2014-11-16.
↑  Ratnam, Dhamini (2015-06-06). "The Sex Talk: A queer film at a theatre next to you". Mint.
↑  Dore, Bhavya. "For LGBT community, the internet can't quite replace magazine culture". Scroll.in (באנגלית אמריקאית).
↑  "When will India get its first lesbian comic character?". The Times of India.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאפפו למען שוויון".
נגוזי אוקונג'ו-איוולה

נְגוֹזִי אוֹקוֹנְג'וֹ-אִיוולָה (באנגלית: Ngozi Okonjo-Iweala; נולדה ב-13 ביוני 1954) היא כלכלנית, פוליטיקאית ודיפלומטית ניגרית-אמריקאית, שמכהנת מאז מרץ 2021 כמנכ"לית ארגון הסחר העולמי. היא כיהנה כשרת האוצר של ניגריה בשנים 2011–2015 ולפני כן בשנים 2003–2006. היא הייתה גם שרת החוץ של ניגריה למשך חודשיים בשנת 2006. עוד לפני שהחלה בקריירה הפוליטית שלה בניגריה, היא פיתחה קריירה ככלכלנית ומנהלת בבנק העולמי. בשנים 2007–2011 היא חזרה לארגון וכיהנה כמנהלת, אחראית על פעילות הארגון באפריקה, דרום ומרכז אסיה ואירופה.
השכלה וחיים אישיים

אוקונג'ו-איוולה היא בת לשבט האיגבו, קבוצה אתנית שמקורה בדרום מזרח ניגריה. כילדה חוותה את מוראות מלחמת ביאפרה, בה לחם אביה כקצין בכיר למען עצמאות החבל.
ב-1977 סיימה אוקונג'ו-איוולה בהצטיינות תואר ראשון באוניברסיטת הרווארד. את הדוקטורט בפיתוח כלכלי אזורי קיבלה מהמכון הטכנולוגי של מסצ'וסטס ב-1981. היא נשואה ואם לארבעה.
פרסים ואותות הוקרה

אוקונג'ו-איוולה זכתה במספר רב של פרסים, אותות הצטיינות והוקרה. ביניהם ניתן למנות:
Time Europe Hero 2004
דוקטור לשם כבוד מהאוניברסיטאות:
אוניברסיטת בראון
טריניטי קולג' (דבלין)
קולבי קולג', מיין, ארצות הברית
Northern Caribbean University, מנדוויל, ג'מייקה
אמהרסט קולג', מסצ'וסטס, ארצות הברית
הערות שוליים

↑  WTO Director-General: Ngozi Okonjo-Iweala, World Trade Organization Website
↑  Ngozi Okonjo-Iweala, World Bank Profile
↑  Center for Global Development, Nigerian Debt Relief
↑  Laura Secorun Palet, "The Nigerian buck stops here", USA Today, February 11 2014
↑  Eric Ikhilae, "Excess pay refund: Supreme Court shelves hearing in Okonjo-Iweala’s appeal", The Nation, February 12 2020
↑  John Campbell, "#Occupy Nigeria", Council on Foreign Relation, Africa in Transition Blog, January 6 2012
↑  Daniel Magnowski, "Nigerian Economy Overtakes South Africa’s on Rebased GDP", Bloomberg, April 7 2014
↑  Frederick Mordi, "Nigeria overtakes rival South Africa", African Business, July 9 2014
↑  NOI-Polls, "Our Founder"
↑  Doug Palmer and Sarah Ann Aarup, After being blocked by Trump, first African and woman takes WTO helm, Politico, February 2 2021
↑   סוכנויות הידיעות, בראשונה בתולדותיו: אישה אפריקאית תעמוד בראש ארגון הסחר העולמי, באתר TheMarker‏, 6 בפברואר 2021
| --- | --- |
בקרת זהויות :  NLI: 987007329977705171  BIBSYS: 12059921  BnF: cb167385949 (data)  GND: 171681975  ISNI: 0000 0000 3331 4402  LCCN: n2002099909  NKC: xx0275284  NTA: 254831370  RERO: 02-A012105710  SUDOC: 099486830  VIAF: 36280591   WorldCat (עם VIAF): 36280591
נשיאת נשים

נשיאת נשים בשיטה האסטונית
נשיאת נשים (בפינית: akankanto או eukonkanto; באסטונית: naisekandmine) הוא ענף ספורט שבו על המתמודדים לרוץ במסלול מכשולים כשהם נושאים על גופם נשים.
התחרויות הראשונות של ספורט זה נערכו בעיר סוֹנְקַיָארְוִוי (Sonkajärvi) שבפינלנד ב-1992. אף שהן נערכו כבדיחה, הבסיס לה מצוי בפולקלור מקומי, לפיו בשלהי המאה ה-19, שודד מקומי בחן כך את כוחם של המועמדים להצטרף לכוחותיו. כיום נערכות תחרויות דומות גם באוסטרליה, בוויסקונסין, במישיגן ובמיין, אך אליפות העולם נערכת בסונקיארווי. אף שאליפות העולם נערכת בפינלנד, כל הזוגות שזכו בין 1998 ל-2008 היו דווקא אסטונים. ב-2009 היו טאיסטו מייטינן וקריסטינה האפנן לפינים הראשונים שזכו בתחרות מזה 12 שנים.
בשנת 2008 השתתפו לראשונה מתחרים ישראלים בתחרות, תומר ודנה בוהדנה, והם סיימו במקום ה-12.
חוקי התחרות

אורכו של המסלול 253.5 מטרים. בעבר הוא כלל מעבר דרך גדרות, סלעים ופלגי מים, אך כיום המסלול שטוח, ויש בו 3 מכשולים בלבד, אחד מהם מכשול מים בעומק של מטר אחד.
בכל פעם רצים שני זוגות זה מול זה. הזוג המנצח הוא זה שסיים את המירוץ בזמן המהיר ביותר מבין כלל הזוגות, כאשר על כל נפילה של האישה בזמן המירוץ נוספות 15 שניות לזמן של הזוג.
על האישה להיות בת 17 לפחות, והיא אינה חייבת להיות אשתו של הגבר שנושא אותה. משקלה צריך להיות 49 ק"ג לכל הפחות. אם משקלה נמוך יותר, יש לשאת משא נוסף, כך שהמשקל המצטבר יגיע ל-49 ק"ג.
מותר לשאת את האישה בכל דרך שהיא. הדרכים המקובלות הן שק קמח, מעבר לכתף ו"השיטה האסטונית", שבה האישה תלויה הפוכה על גבו של נושאהּ, ורגליה משוכלות סביב צווארו.
הזוג המנצח זוכה בפרס כספי ובבירה בכמות המשתווה למשקלה של האישה.
ניקולאס לפרוויטולה

ניקולאס לפרוויטולה (בספרדית: Nicolás Laprovíttola; נולד ב-31 בינואר 1990) הוא כדורסלן ארגנטינאי המשחק בעמדת הרכז בקבוצת ברצלונה.
ביוגרפיה

לפרוויטולה נולד במורון שבפרובינציית בואנוס איירס. אמו, מרגריטה סטולביסר, היא עורכת דין המכהנת כחברה בבית הנבחרים של ארגנטינה מטעם מפלגת השמאל החזית הפרוגרסיבית הרחבה.
לפרוויטולה החל לשחק כדורסל בעיר מגוריו מורון, במועדון קלוב דפורטיבו מורון. בגיל 17 הצטרף ללנוס, ששיחקה אז בליגת הארגנטינאית השנייה, ובסיום העונה עלה עמה לליגת העל הארגנטינאית (LNB). הוא שיחק במדי לנוס חמש עונות נוספות, ובעונת 2012/2013 העפיל עמה לסדרת גמר הפלייאוף, בה הפסידה לרגאטאס קוריינטס.
בסיום העונה הצטרף למועדון פלמנגו מליגת העל הברזילאית. הוא היה שותף לזכייתה של פלמנגו בשתי אליפויות (2014 ו-2015), ובגמר הפלייאוף של 2015 נבחר ל-MVP. בנוסף, זכה במדי פלמנגו בליגת האמריקות של פיב"א (2014), ובטורניר הגביע הבין-יבשתי שנערך ב-2014 בריו דה ז'ניירו, בו גברה על אלופת היורוליג, מכבי תל אביב. גם בטורניר זה נבחר ל-MVP.
לאחר שתי עונות בפלמנגו הצטרף, בשנת 2015, לריטאס וילנה. ב-2016 הצטרף לסן אנטוניו ספרס מליגת ה-NBA. ב-2017 חתם בסאסקי בסקוניה.
בנבחרות ארגנטינה

לפרוויטולה שיחק במדי נבחרת ארגנטינה עד גיל 18 שזכתה במקום הראשון באליפות דרום אמריקה שנערכה בפורמוסה ב-2008. בעקבות הישג זה העפילה הנבחרת לאליפות העולם עד גיל 19 שנערכה בניו זילנד בשנת 2009, ובה סיימה במקום החמישי.
בשנת 2011 שיחק במדי נבחרת ארגנטינה במשחקים הפאן-אמריקאיים בריו דה ז'ניירו. ב-2012 היה שותף לזכייתה במקום הראשון באליפות דרום אמריקה שנערכה ברסיסטנסיה. ב-2013 זכה עם הנבחרת במקום השלישי באליפות אמריקה שנערכה בקראקס, ב-2014 זכה עמה במקום השני באליפות דרום אמריקה שנערכה במרגריטה, וב-2015 שיחק במדי הנבחרת במשחקים הפאן-אמריקאיים בטורונטו.
נינגאווי

| נינגאווי |
| --- | --- |
 נינגאווי דרומי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
תת־מחלקה:: כיסאים
סדרה:: טורפי כיס
משפחה:: נמיות כיס
תת־משפחה:: דונרטים
סוג:: נינגאווי
מינים
 נינגאווי פילברה  נינגאווי וונגאי  נינגאווי דרומי
שם מדעי
 Ningaui ‏ארצ'ר, 1975

נינגאווי (שם מדעי: Ningaui) הוא סוג של טורף כיס זעיר דמוי חדף ממשפחת נמיות הכיס הכולל שלושה מינים החיים במדבריות של יבשת אוסטרליה. הנינגאווי הוא סוג חדש יחסית אשר המינים שבו התגלו רק בשנות ה-70 של המאה ה-20 או מאוחר יותר. הוא קרוי על שמו של יצור מיתי זעיר מהמיתולוגיה של הילידים האבוריג'ינים באוסטרליה. הנינגאווי וקרובו הפלניגל הם הסוגים הקטנים ביותר בקרב הכיסאים.
מאפיינים

הנינגאווים הם בין המינים הקטנטנים ביותר בקרב חיות הכיס: אורך גופם 5–8 ס"מ, ומשקלם 5–13 גרם בלבד. יש להם מבנה גוף צר וגמיש המזכיר את החדף, ראש מחודד ומשולש המותאם לחיטוט בחריצים, בחול ובאדמה, שפם ארוך וזנב דקיק שאורכו כאורך הגוף. האוזניים הדקיקות ועגלגלות שלהם גדולות יחסית לממדי גופם, והם מתאפיינים בעיניים גדולות ובולטות ובאף זעיר. הגפיים שלהם זעירות, וכפות הרגליים האחוריות רחבות יחסית. לנינגאווי יש פרווה זיפית צפופה אשר צבעה נע בין אפור לצהבהב, וגחונו, גפיו וסנטרו בהירים יותר. מערכת השיניים שלו דומה לטורפים ולא למכרסמים.
אקולוגיה

הנינגאווים הם יונקים מדבריים בעיקר, אך נראים גם בסוואנות צחיחות ובשטחי מרעה. הם פעילי לילה המבלים את היום במאורות, בגזעי עצים חלולים או בתוך שיחים קוצניים. בטמפרטורות קרות במיוחד או בתקופות של מחסור במזון, הנינגאווי נכנס למצב של נמנום ומטבוליזם מואט (Torpor) על מנת לחסוך באנרגיה. הנינגאווי הוא טורף קטן אשר ניזון מפרוקי-רגליים, חרקים וחסרי חוליות; שיטת ההריגה שלו היא נשיכות מהירות באזור הראש.
לנקבות הנינגאווי יש 6–7 פטמות וכיס מדומה שהוא למעשה קפל עור גדול. לאחר תקופת הריון של 21 ימים, הנינגאווית ממליטה שגר של 5–6 וולדות אשר נגמלים לאחר 3 שבועות. הם מבלים כחודש וחצי בכיס של האם ולאחר מכן יוצאים ממנו והופכים לעצמאיים. תוחלת החיים של הסוג בטבע קצרה במיוחד ומעטים שורדים יותר משנה אחת. בשבייה, הנינגאווי עשוי לחיות עד כשנתיים וחצי.
מינים

נינגאווי פילברה (Ningawi timealeyi) - המין הקטן בסוג. אנדמי לאזור הפילבארה בצפון-מערב אוסטרליה.
נינגאווי וונגאי (Ningaui ridei) - מצוי לאורך המדבריות של מרכז אוסטרליה.
נינגאווי דרומי (Ningawi yvonneae) - המין האחרון שהתגלה. מצוי לאורך המדבריות והסוואנות של דרום אוסטרליה.
נשיונל-רפורט

| --- | --- |

 תחום:  תעשיית המוזיקה 
 מדינה:  קולומביה 
 מטה הארגון:  קולומביה 
 תקופת הפעילות:  ספטמבר 2009 – הווה (כ־15 שנים) 
 national-report.com
 
נשיונל-רפורט (National-Report) היא חברה המפרסמת את מצעדי המוזיקה בקולומביה, ונצואלה ואקוודור מאז ספטמבר 2009. מצעדי המוזיקה מבוססים על נתוני האיירפליי של תחנות הרדיו במדינה, והם מפורסמים מדי שבוע. מצעד המוזיקה המוכר של החברה הוא מצעד 100 השירים הלאומיים (Top 100 Nacional), כאשר רק 20 מהשירים הראשונים מפורסמים בחינם, כאשר שאר השירים מופיעים במצעד המוזיקה זמינים רק למינויי האתר.
הערות שוליים

↑  "Carlos Vives lidera los listados de la radio en Colombia con "Volví a Nacer"". Esterofonica. 2012-10-09. ארכיון מ-2012-10-11. נבדק ב-2012-10-25.
↑  "Reportes National-Report". National-Report. אורכב מ-המקור ב-2012-06-15. נבדק ב-2012-06-03.
↑  "Terminos y condiciones, de National-Report". National-Report. אורכב מ-המקור ב-2012-09-23. נבדק ב-2012-06-03.
↑  "Bienvenido a National-Report". National-Report. אורכב מ-המקור ב-2012-06-15. נבדק ב-2012-06-03.
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
נגומו

| --- | --- |
 מדינה:  קמרון קמרון
 אזור:  אזור המרכז
 גובה:  636 מטרים
 אוכלוסייה:  ‏
  ‑ בקומונה:  13,923 (2005)
 קואורדינטות:  3°35′48″N 11°18′20″E﻿ / ﻿3.5966666666667°N 11.305555555556°E﻿ / 3.5966666666667; 11.305555555556 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נגומו(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נגומו(למפת אזור המרכז רגילה) יאונדה אובאלה ננגה-אבוקו באפיה נטואי המזרח הדרום אדמאווה החוף המערב צפון-מערבנגומו(למפת אזור המרכז מוגדלת) יאונדה אובאלה ננגה-אבוקו באפיה נטואי המזרח הדרום אדמאווה החוף המערב צפון-מערבנגומו  he tabBackground:;tabBorder:#aaa;defaultTab:0;
 
נגומו (בצרפתית: Ngoumou) היא קומונה (אנ') ועיירה בקמרון שנמצאת באזור המרכז.
גאוגרפיה

נגומו ממוקמת כ-35 ק"מ מבירת המדינה ומבירת האזור יאונדה.
העיר גובלת עם ביקוק במזרח, אקונו בדרום, מבאנקומו בצפון ואוטלה בצד המערבי, ומשתרעת על שטח של קצת יותר מ-407 קמ"ר המאוכלס ביותר מ-5,000 חברי קהילה המורכבים מאטנגה, אוונדו ובסה.  האוכלוסיות שמתחככות עם הבמילק, האוסה, הניגרים ומאליים אחרים, ובכך מסמנות את האופי מסבירי הפנים של הקומונה הזו הממוקמת באזור כפרי ושסבלה זמן רב מבידוד למרות קרבתה ליאונדה.
תנועה ותחבורה

העיירה ממוקמת ליד הכבישים האזוריים P8 ו-P9.
כלכלה

יש בעיר תחנת דלק, סניף דואר, סניף בנק וסניף של אורנג'.
הערות שוליים

↑  Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010.
↑  Cameroun – Développement: Ngoumou, un village très citadin, www.237online.com, ‏5-8-2015
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
נערת הכפר

| --- | --- |

כרזת הסרט
 בימוי:  ג'ורג' סיטון 
 הופק בידי:  ויליאם פרלברג
 תסריט:  ג'ורג' סיטון 
 עריכה:  אלסוורת' הואגלנד
 שחקנים ראשיים:  בינג קרוסבי   גרייס קלי   ויליאם הולדן
 מוזיקה:  ויקטור יאנג
 צילום:  ג'ון פ. וורן
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  11 בדצמבר 1954
 משך הקרנה:  104 דקות
 שפת הסרט:  אנגלית
 סוגה:  סרט דרמה 
 הכנסות:  6.5 מיליון דולר
 פרסים:  שני פרסי אוסקר
 דף הסרט ב־IMDb
 
נערת הכפר (באנגלית: The Country Girl) הוא סרט קולנוע אמריקאי מסוגת דרמה בבימויו של ג'ורג' סאטון. בסרט משחקים בינג קרוסבי, גרייס קלי ו-ויליאם הולדן. תסריט הסרט עובד על ידי סאטון והוא מבוסס על מחזה בעל אותו שם של קליפורד אודטס משנת 1950. סאטון זכה בפרס אוסקר לתסריט המעובד הטוב ביותר וקלי זכתה בפרס אוסקר לשחקנית הטובה ביותר. הסרט הוקרן בפסטיבל הקולנוע בקאן.
זכייתה של קלי בפרס הפתיעה רבים כיוון שג'ודי גרלנד ששיחקה בסרט "כוכב נולד" נחשבה למובילה לזכייה. ערוץ "NBC" אף שלח צוות טלוויזיה לבית החולים שבו גרלנד ילדה כדי לראיין אותה לאחר הזכייה.
הסרט ידוע בדיאלוגים החריפים והבוטים שלו. הזמר מיקה השתמש בשורות מהסרט בשירו "Grace Kelly".
עלילה

הסרט מגולל את סיפורו של הבמאי ברני דואד (ויליאם הולדן) שרוצה ללהק את פרנק אלג'ין (בינג קרוסבי), כוכב זמר לשעבר, למחזה אותו הוא מביים. ברני מגלה התנגדות מצד המפיק, פיליפ קוק (אנתוני רוס), עקב הידרדרותו של פרנק לשתיית יתר בעקבות המוות של בנו.
ברני פוגש בדירתו של פרנק את אשתו, ג'ורג'י (גרייס קלי), שמתנהגת בתוקפנות וחשדנות כלפי ברני. אך לבסוף היא מצליחה לשכנע את פרנק לחתום על חוזה למחזה.
במהלך הסרט ברני חושד שג'ורג'י מנסה להשתלט על הקריירה של פרנק, אך למעשה היא רק מנסה לעזור לו בעוד הוא משקר לפרנק בכך שהוא אומר שג'ורג'י אחראית להתנהגותו העצבנית.
לבסוף ברני מגלה את האמת על פרנק, שמתוודה בפניו שמות בנו, הוא רק תירוץ להידרדרות שלו, שהחלה עוד לפני כן כתוצאה מחוסר יכולתו לעמוד בלחצי הקריירה והפרסום. ברני מתאהב בג'ורג'י, שבעקבות הגילוי החדש, מצטיירת בעיניו כרעיה נאמנה שבחרה לעמוד לצד בעלה, ברגעים קשים. לאחר הצלחת המחזה ג'ורג'י בוחרת להמשיך את נישואיה עם פרנק ולא להענות לחיזוריו של ברני.
צוות שחקנים

בינג קרוסבי - פרנק אלג'ין
גרייס קלי - ג'ורג'י אלג'ין
ויליאם הולדן - ברני דואד
אנתוני רוס - פיליפ קוק
ג'ין ריינולדס - לארי
ז'קלין פונטין - זמרת
אדי ריידר - אד
רוברט קנת - פול האנגר
ג'ין ריינולדס - הנרי ג'ונסון
ויקטור יאנג - מנהל הסטודיו להקלטה
פרסים ומועמדויות

מועמדות לפרס אוסקר לסרט הטוב ביותר (ויליאם פרלברג)
מועמדות לפרס אוסקר לבמאי הטוב ביותר (ג'ורג' סאטון)
מועמדות לפרס אוסקר לשחקן הטוב ביותר (בינג קרוסבי)
זכייה בפרס אוסקר לשחקנית הטובה ביותר (גרייס קלי)
זכייה בפרס אוסקר לתסריט המעובד הטוב ביותר (ג'ורג' סאטון)
מועמדות לפרס אוסקר לעיצוב התפאורה הטוב ביותר (האל פריירה, רולנד אנדרסון, סמואל מ. קאמר וגרייס גרגורי)
מועמדות לפרס אוסקר לצילום הטוב ביותר (ג'ון פ. וורן)
מועמדות לפרס באפט"א לשחקנית הזרה הטובה ביותר (גרייס קלי)
זכייה בפרס גלובוס הזהב לשחקנית הטובה ביותר - סרט דרמה (גרייס קלי)
מועמדות לפרס דקל הזהב של פסטיבל הקולנוע בקאן (ג'ורג' סאטון)
מועמדות לפרס איגוד הבמאים האמריקאי - (DGA) (ג'ורג' סאטון)
מועמדות לפרס איגוד התסריטאים האמריקאי - (WGA) (ג'ורג' סאטון)
סאץ' סנדרס

| --- | --- |

סנדרס במדי בוסטון סלטיקס
 לידה:  8 בנובמבר 1938 (בן 85) ניו יורק שבארצות הברית
 עמדה:  סמול פורוורד, פאוור פורוורד
 גובה:  1.98 מטר
 מספר:  16
 מכללה:  אוניברסיטת ניו יורק
 דראפט:  בחירה שמינית, 1960 בוסטון סלטיקס
 היכל התהילה:  נבחר כ"תורם" בשנת 2011
 קבוצות כשחקן
 1960–1973:  בוסטון סלטיקס
 הישגים כשחקן
 8 אליפויות NBA‏ (1961–1966, 1968, 1969)   חמישיית ההגנה השנייה (1969)
 קבוצות כמאמן
 1973–1977   1978:  אוניברסיטת הרווארד   בוסטון סלטיקס
תומאס ארנסט "סאץ'" סנדרס (מוכר גם כטום סנדרס. באנגלית: Thomas Ernest "Satch" Sanders; נולד ב-8 בנובמבר 1938) הוא כדורסלן עבר אמריקאי ששיחק בקבוצת בוסטון סלטיקס מליגת ה-NBA בין השנים 1960–1973, וזכה עמה ב-8 אליפויות NBA. לאורך קריירת המשחק ב-NBA העמיד ממוצעים של 9.6 נקודות, 6.3 ריבאונדים ו-1.1 אסיסטים למשחק.
לאחר פרישתו אימן את קבוצת הכדורסל של אוניברסיטת הרווארד במשך 4 עונות, וכן את בוסטון סלטיקס ב-62 משחקים. בשנת 2011 הוצג בהיכל התהילה של הכדורסל כ"תורם לכדורסל".
קריירת מכללות

סנדרס נולד וגדל בעיר ניו יורק, ולמד באוניברסיטת ניו יורק בין השנים 1957–1960. בעונת 1960 הוביל את קבוצת הכדורסל של האוניברסיטה לשלב הפיינל פור של טורניר אליפות המכללות, בפעם השנייה בלבד בתולדותיה, עם ממוצעים של 21.4 נקודות ו-15.2 ריבאונדים למשחק. במשחק חצי הגמר הפסידה ניו יורק לאוניברסיטת המדינה של אוהיו בה שיחקו ג'רי לוקאס וג'ון האבליצ'ק, ובמשחק על המקום השלישי היא הפסידה לאוניברסיטת סינסינטי אותה הוביל אוסקר רוברטסון.
קריירת משחק

סנדרס נלקח בבחירה השמינית של דראפט ה-NBA 1960 על ידי בוסטון סלטיקס, אלופת שתי העונות הקודמות. בכל 6 עונותיו הראשונות בליגה זכה עם הסלטיקס באליפות ה-NBA, ובעונותיו השמינית והתשיעית זכה בשתי אליפויות נוספות. בקבוצה עמוסת הכוכבים של הסלטיקס בלט סנדרס כשחקן הגנה מצוין, על כן הופקד לשמור על שחקני המפתח של הקבוצות היריבות. בצד ההתקפי שמר סנדרס על יכולת סולידית ויציבה כמעט לאורך כל הקריירה, כאשר בכל אחת מהעונות 1962–1970 קלע בין 10.2 ל-12.6 נקודות בממוצע למשחק. בשלוש עונותיו האחרונות בקריירה סבל מפציעות וקלע 4.4 נקודות בכ-13.8 דקות למשחק.
8 אליפויות ה-NBA בהן זכה מציבות את סנדרס במקום השלישי בתולדות הליגה, לצד חבריו לקבוצה טום היינסון, קיי. סי. ג'ונס וג'ון האבליצ'ק, בעוד ביל ראסל (11) וסם ג'ונס (10) הם השחקנים היחידים שזכו ביותר אליפויות ממנו. כמו כן, סנדרס הוא אחד משלושה שחקנים בלבד שניצחו בכל 8 סדרות הגמר בהן השתתפו (לצד קיי. סי. ג'ונס והאבליצ'ק). לאחר פרישתו בשנת 1973 הפרישו הסלטיקס את גופייתו, עם המספר "16".
קריירת אימון

מיד בסיום קריירת המשחק מונה למאמן קבוצת הכדורסל של אוניברסיטת הרווארד. בכך הפך סנדרס לאפרו-אמריקאי הראשון שמאמן קבוצת ספורט של אוניברסיטה החברה בליגת הקיסוס.
בינואר 1978, לאחר 4 עונות באוניברסיטת הרווארד, מונה למאמן בוסטון סלטיקס במקומו של טום היינסון. בעת מינויו החזיקה הקבוצה במאזן ניצחונות שלילי 11–23 (32.4%), ועד סיום העונה תחת סנדרס רשמה מאזן 21–27 (43.8%). בכך נותרה בוסטון מחוץ לפלייאוף ה-NBA לראשונה מזה 7 עונות. לאחר שפתחה את עונת 1978/1979 עם 2 ניצחונות מתוך 14 משחקים פיטרה בוסטון את סנדרס מתפקידו, ומינתה במקומו את דייב קאונס ששימש כשחקן-מאמן.